b'\n_START_ARTICLE_\nJamchadas\n_START_SECTION_\nRaida\n_START_PARAGRAPH_\nXIX a. pr. m. e. pabaigoje Jamchado karalyst\xc4\x99 \xc4\xafk\xc5\xabr\xc4\x97 viena i\xc5\xa1 Sirijos amorit\xc5\xb3 gen\xc4\x8di\xc5\xb3. Jamchado karalyst\xc4\x97s centru buvo Halabas (Alepas) ir Alalachas, i\xc5\xa1sid\xc4\x97st\xc4\x99 tarp Amiko e\xc5\xbeero ir Eufrato vingio. Jamchado karalyst\xc4\x97s pirmieji valdovai yra ne\xc5\xbeinomi._NEWLINE_XVIII a. pr. m. e. prad\xc5\xbeioje Jamchado karalyst\xc4\x97s karalius buvo Sumuepuhas. Karalyst\xc4\x97 klest\xc4\x97jimo laikotarpiu jos teritorija t\xc4\x99s\xc4\x97si nuo \xc5\xa1iaurin\xc4\x97s Sirijos ir Tauro kaln\xc5\xb3 iki vidurio Eufrato vingio ir Karchemi\xc5\xa1o, bei Katnos karalyst\xc4\x97s pietuose. Bet XVIII a. pr. m. e. viduryje Jamchado karalyst\xc4\x99 prad\xc4\x97jo puldin\xc4\x97ti hetitai ir karalyst\xc4\x97 suskilo \xc4\xaf miestus\xe2\x80\x93valstybes. Hetit\xc5\xb3 karalius Labarnas II (Hatu\xc5\xa1ilis I) u\xc5\xbe\xc4\x97m\xc4\x97 Alalah\xc4\x85 ir Jamchadas prarado pri\xc4\x97jim\xc4\x85 prie Vidur\xc5\xbeemio j\xc5\xabros._NEWLINE_XVII a. pr. m. e. pabaigoje Mur\xc5\xa1ilis I u\xc5\xbe\xc4\x97m\xc4\x97 ir Halab\xc4\x85, o vietos karali\xc5\xb3 padar\xc4\x97 savo vasalu. Bet senosios hetit\xc5\xb3 karalyst\xc4\x97s klest\xc4\x97jimas regione silpo ir Jamchado prie\xc5\xa1ais tapo huritai._NEWLINE_XVI a. pr. m. e. pabaigoje Halabo karalius Idrimis tur\xc4\x97jo b\xc4\x97gti i\xc5\xa1 miesto ir pripa\xc5\xbeinti Mitanijos karaliaus Par\xc5\xa1ataro vald\xc5\xbei\xc4\x85. Dar didesn\xc4\x99 priklausomyb\xc4\x99 nuo Mitanijos karaliaus \xc5\xa0au\xc5\xa1tataro patyr\xc4\x97 Idrimio s\xc5\xabnus Nikmelis II. Nikmelio II s\xc5\xabnus Ilimilimas II yra paskutinis \xc5\xbeinomas Jamchado karalyst\xc4\x97s karalius. Manoma, kad po jo \xc5\xa1i karalyst\xc4\x97 baig\xc4\x97 savo egzistavim\xc4\x85._NEWLINE_Po Mitanijos ir hetit\xc5\xb3 vie\xc5\xa1patavimo, XII a. pr. m. e. Jamhado vietoje susik\xc5\xabr\xc4\x97 siro-hetit\xc5\xb3 valstyb\xc4\x97 Bit Agusi su sostine Arpade.'